**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. szeptember 19 - én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Tima Zoltán Ferenc

Tóth Péter

képviselők

**Távol van**: Kolonics Szilvia képviselő

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Kolonics Szilvia képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**44/2022.(IX.19.) önkormányzati határozat**

Nagyacsád Község Önkormányzatának képviselő-testülete 2022. szeptember 19-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2022. évi költségvetésének módosítása

Előadó: polgármester

1. Nagyacsád Község Önkormányzat 2022. évi költségvetésének módosítása

Előadó: polgármester

1. Víziközmű-vagyon ingyenes állami tulajdonba adásának tárgyalása

Előadó: polgármester

1. Vegyes ügyek

Előadó: polgármester

Napirendek tárgyalása:

**1)Nemesgörzsönyi Közös Önkormányzati Hivatal 2022. évi költségvetésének módosítása**

**Előadó: polgármester**

Szalóky Nándor polgármester tájékoztatást nyújt a közös hivatal költségvetés módosításának szükségességéről. Ismerteti a számadatokat.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**45/2022. (IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2022. évi költségvetésének módosítását az előterjesztés szerint.

Felelős: jegyző, aljegyző

Határidő: 2022.09.30.

**2)Nagyacsád Község Önkormányzat 2022. évi költségvetésének módosítása**

**Előadó: polgármester**

Szalóky Nándor polgármester ismereti a költségvetés módosítást. Elmondja, hogy a költségvetés módosítására a beszámolóban kimutatott pénzmaradvány pontos összegének előirányzatosítása ad okot.

Bevételi oldalon a pénzmaradvány előirányzata emelésre került a pontos összeggel.

Kiadási oldalon kis mértékben kellett korrigálni a beruházások előirányzatát telekvásárlás miatt, illetőleg a tartalék összege került csökkentésre.

Összességében a költségvetési főösszeg 978 ezer forinttal csökkent. A gazdálkodás a tervezettnek megfelelően folyt az első félévben.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**7/2022.(IX.29.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az önkormányzat 2022 évi költségvetéséről szóló 1/2022.(II.7.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja

**3)Víziközmű-vagyon ingyenes állami tulajdonba adásának tárgyalása**

**Előadó: polgármester**

Szalóky Nándor polgármester elmondja, hogy a Bakonykarszt Zrt. tájékoztatást nyújtott a megemelkedő energiaárak miatti nehézségekről. Információjuk szerint 2023-ban mintegy 4 milliárd forint. Lehetőség van a Magyar Állam javára ingyenesen átadni a víziközmű-vagyont. Az átadáskor kötelezettség nem terhelheti a vagyont, tartozást az állam nem vesz át. A Bakonykarszt Zrt. 626.445.- Ft fejlesztési forrás tartozást tartott nyilván, és adott át a 2013. január 1 napjával, amikor is megtörtént az önkormányzatok részére a vízkiközmű-vagyon átháramoltatása. A kötelezettséggel együtt kellett átvenni a vagyont, el kellett ismerni a kötelezettséget, bár annak összetétele nem ismert. Javasolja, hogy az önkormányzat a tartozást tekintse elévültnek.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**46/2022. (IX.19.) önkormányzati határozat**

Nagyacsád Község Önkormányzata Képviselő-testülete úgy döntött, hogy a 2013. január 1. napjával, a Bakonykarszt Zrt (8200 Veszprém, Pápai út 41. ) felé fennálló 626.445 Ft fejlesztési forrás tartozást elévültnek tekinti, így az önkormányzat a víziközmű vagyon tekintetében tartozást nem tart nyilván. A Magyar Állam részére átadandó Víziközművek és Működtető Eszközök per-, teher- és igénymentesek, illetve harmadik személynek nincs olyan joga, mely az Átvevő tulajdonszerzését, tulajdonosi joggyakorlását korlátozná, vagy akadályozná.

Felelős: Szalóky Nándor polgármester

Határidő:azonnal

Szalóky Nándor polgármester elmondja, ismerteti a víziközmű-vagyon átadás részleteit az előterjesztésnek megfelelően. Elmondja, hogy az önkormányzat nem rendelkezik olyan vagyonnal, ami fedezné a rá eső hiányt, így nincs más választás, mint az átadás.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**47/2022. (IX.19.) önkormányzati határozat**

1. NAGYACSÁD KÖZSÉG ÖNKORMÁNYZATA Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségének a Magyar Államra történő átruházására irányuló Integrációs Programban részt kíván venni.
2. NAGYACSÁD KÖZSÉG ÖNKORMÁNYZATA Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és az azt működtető vagyon,

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak fő szövegtartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

NAGYACSÁD KÖZSÉG ÖNKORMÁNYZATA Képviselő-testülete kinyilvánítja, hogy minden szükséges jognyilatkozatot és jogcselekményt - ideértve különösen, de nem kizárólagosan a tőkeemeléshez szükséges, azt támogató döntések meghozatalát - megtesz annak érdekében, hogy legkésőbb 2022.12.31. napjáig Magyar Állam a fenti 2. pontban hivatkozott víziközmű-rendszer üzemeltetésére jogosult víziközmű-szolgáltató társaságban a törzstőke/alaptőke új vagyoni hozzájárulás rendelkezésre bocsátásával történő felemelésével 5%-os mértékű szavazatelsőbbségi jogokat biztosító részesedést szerezhessen.

1. NAGYACSÁD KÖZSÉG ÖNKORMÁNYZATA Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon és az azt működtető vagyon Magyar Állam részére történő térítésmentes átadására.

Felelős: Szalóky Nándor polgármester

Határidő: azonnal és folyamatos

**4)Vegyes ügyek**

**Előadó: polgármester**

Szalóky Nándor polgármester elmondja, hogy mint minden évben, most is lehetőség van a Bursa Hungaica pályázathoz történő csatlakozásra. A felsőoktatásban tanuló diákok pályázhatnak az ösztöndíjra.

Javasolja a csatlakozást.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**48/2022. (IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica

Felsőoktatási Önkormányzati Ösztöndíjrendszer 2023. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2023. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2023. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Felelős: polgármester

Határidő: 2022. szeptember 30.

Szalóky Nándor polgármester elmondja, hogy a drasztikusan emelkedő energiaárak miatt szükséges a takarékossági intézkedések meghozatala. Árajánlatot kért napelemre, és klímára.

Elég nagy rá a kereslet, így nehéz volt az árajánlatok beszerzése. Napelemre és klímára megkapta az önkormányzat az árajánlatot. Klímával lenne fűtve a két iroda, a könyvtár, az előtér, valamint tetőtéri előtér is, hogy a víz ne fagyjon el. Sajnos a napelem beszerelésére már az idén nincs lehetőség. A gáz ára azonban olyan mértékben emelkedett, hogy a kultúrház fűtési költségei a tízszeresére növekednek. Javasolja a beruházás elvégzését. További megtakarítási intézkedéseket is kell eszközölni. Az orvosi rendelő már így is csak a rendelési időben van fűtve, ott egyenlőre nem tudunk mit tenni. Az óvodában az altatót és az öltözőt lezárjuk, a csoportszobában alszanak a gyerekek, valamint a folyósón öltöznének.

Kéri a javaslat elfogadását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**49/2022. (IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy energiamegtakarítást célzó intézkedésként a következő beruházásokat, átalakításokat hajtja végre:

1. Nagyacsád Község Önkormányzat Kultúrház épületére (8521 Nagyacsád, Deák u. 1-3) napelem rendszert telepít. A SOLAR ELECTRIC Energiahasznosító Korlátolt Felelősségű Társaság (8500 Pápa, Budai Nagy Antal u. 30, asz: 25092440-2-19) által, bruttó 4.105.332.- Ft összegben benyújtott ajánlatot elfogadja, a telepítést megrendeli a benyújtott árajánlat szerint.
2. Nagyacsád Község Önkormányzat Kultúrház épületének fűtését klímaberendezésekkel oldja meg, melyhez a Készenlét Zrt (8500 Pápa, Mozsár u. 14., asz: 1335784-2-19) által 2.308.352.- Ft összegben benyújtott árajánlatnak megfelelően a telepítést megrendeli
3. A Tengelic Természetvédő Óvoda Nagyacsádi Tagintézményében az altatószobát megszűnteti, az altatást a foglalkoztató szobába helyezi át. Az öltözőhelyiség lezárásra kerül, a feladat az óvoda folyosóján kerül megoldásra.

A Képviselő-testület felhatalmazza a Polgármestert a szükséges intézkedések megtételére.

Felelős: polgármester, tagintézmény-vezető

Határidő: azonnal

Szalóky Nándor polgármester elmondja, véleményezni kell az iskolai körzethatárokat is. Továbbra is a Vargha Gyula Református Óvoda és Iskola a kötelező felvételt biztosító általános iskola. A településen halmozottan hátrányos gyermek nincs.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**50/2022. (IX.19.) önkormányzati határozat**

Nagyacsád község Önkormányzata Képviselő-testülete a Pápai Tankerületi Központ által összeállított, Nagyacsád Község közigazgatási területére vonatkozó kötelező felvételt biztosító általános iskolai körzethatár tervezettel egyetért.

A Nemesgörzsönyi Közös Önkormányzati Hivatal Jegyzőjének nyilvántartásában, Nagyacsád Községben lakóhellyel, ennek hiányában tartózkodási hellyel rendelkező hátrányos  
helyzetű gyermekek létszáma : 0 fő.

Felelős: polgármester

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. szeptember 19-i nyilvános ülést 19 óra 10 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző